**NOTA DE FUNDAMENTARE**

**la proiectul** Hotărârii de Guvern pentru modificarea Hotărârii Guvernului nr. 174/2009 cu privire la aprobarea Reglementării tehnice “Fructe de culturi nucifere. Cerinţe de calitate şi comercializare

|  |
| --- |
| **1. Denumirea sau numele autorului şi, după caz, a/al participanţilor la elaborarea proiectului actului normativ** |
| Sandală Melenciuc, consultantă principală, Direcția politici în sectorul vegetal, Ministerul Agriculturii și Industriei Alimentare |
| **2. Condiţiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ  Necesitatea elaborării proiectului de modificare a Hotărârii de Guvern nr. 174/2009 este din proprie inițiativă pentru a soluționa unele lacune legislative, abrogarea Regulamentul nr.175/2001/CE al Comisiei Comunităţilor Europene din 26 ianuarie 2001 de stabilire a standardului de comercializare aplicabil nucilor comune în coajă, publicat în Jurnalul Oficial al Comunităţilor Europene JO L 26, 27.1.2001, p.2430, şi Regulamentul nr.1284/2002/CE al Comisiei Comunităţilor Europene din 15 iulie 2002 de stabilire a standardului de comercializare pentru alunele cu coajă, publicat în Jurnalul Oficial al Comunităţilor Europene JO L 187, 16.7.2002, p.1420. |
| 2.2. Descrierea situaţiei actuale şi a problemelor care impun intervenţia, inclusiv a cadrului normativ aplicabil şi a deficienţelor/lacunelor normative  În ultimii ani, suprafețele cultivate cu nucifere au crescut considerabil în țara noastră. Nucul, alunul și migdalul sunt cele trei specii cultivate de către producători. Suprafețele livezilor de nuc sunt în creștere, iar celelalte două specii sunt mai puțin cunoscute horticultorilor.  Conform datelor Biroului Național de Statistică, în anul 2023 (ultimele date oficiale), în Republica Moldova sunt înființate 39,10 mii ha de culturi nucifere, din care 26,80 mii ha constituie plantațiile pe rod. Din suprafața pe rod, unde nucului îi revine circa 26,2 mii ha, producția globală de fructe a constituit 19,10 mii tone.  Alunele sunt extrem de solicitate pe piața internațională, iar cererea pentru acestea este în continuă creștere. Republica Moldova cultivă soiuri italiene, acestea fiind unele dintre cele mai bune. În Moldova sunt circa 500 de hectare plantate cu alun. Cred că suprafețele vor crește esențial în următorii ani. În 2018 au fost înființate peste 150 de hectare. Alunul este o specie rezistentă la frig, la secetă, la boli și practic toate lucrările în plantație sunt efectuate mecanizat. Cel mai mare impediment în dezvoltarea nuciculturii este lipsa informațiilor veridice. Chiar dacă sunt organizate seminare, oamenii mai puțin participă pentru a se instrui. Alunele în coajă sunt comercializate cu prețul de 2-3 euro per kilogram în dependență de calitate.  În ultimii ani suprafețele de migdal s-au redus dotorită schimbărilor climaterice, și anume înghețurile târzii de primăvară, care afectează direct productivitatea. În livezile în care se respect tehnologiea de cultivare și întreținere a specie respective este de 1-1,5 t/ha. Este cultivată această specie în zonele de centru: Anenii Noi (cca 100ha), Criuleni, Hâncești, Strășeni (cca 50 hectare); și zona de sud: Găgăuzia, Ștefan Vodă (cca 40 hectare), Ceadîr-Lunga (cca 77 hectare).  În tabelele 1 și 2 sunt prezentate importul și exportul de fructe de culturi nucifere 2021-2023.  Tabelul. 1 Exportul de fructe de culturi nucifere   |  |  |  |  |  | | --- | --- | --- | --- | --- | | **Indicator** | **U/m** | **2021** | **2022** | **2023** | | România | Tone | 337,35 | 601,11 | 1522,88 | | Albania | Tone | 231,74 | 241,50 | 650,20 | | Irak | Tone | 21,00 | 47,00 | 306,50 | | Italia | Tone | 257,46 | 135,94 | 408,33 | | Turcia | Tone | 347,77 | 1614,93 | 1931,72 | | Uzbekistan | Tone |  | 44,00 | 246,20 | | Austria | Tone | 343,75 | 225,14 | 228,70 | | Bosnia și Herțegovina | Tone | 21,00 | 40,00 | 160,00 | | Belgia | Tone | 65,40 |  | 131,80 | | Elveția | Tone | 378,88 | 372,64 | 322,02 | | Germania | Tone | 1069,03 | 513,18 | 676,62 | | Franța | Tone | 892,93 | 445,28 | 556,21 | | Olanda | Tone | 479,39 | 403,39 | 375,38 | | Alte țări | Tone | 924,62 | 801,30 | 1263,67 | | **Total** | | **5370,32** | **5485,40** | **8780,23** |   Tabelul. 1 Import de fructe de culturi nucifere   |  |  |  |  |  | | --- | --- | --- | --- | --- | | **Indicator** | **U/m** | **2021** | **2022** | **2023** | | Fistic decojit | Tone | 14,38 | 5047,00 | 32,60 | | Fistic în coajă | Tone | 14,18 | 3,50 | 37,28 | | Nuci comune în coajă | Tone | 2472,14 | 2499,17 | 1522,79 | | Nuci comune decojite | Tone | 3660,53 | 2909,74 | 1971,21 | | Alune decojite | Tone | 2,92 | 2,76 |  | | Alune în coajă | Tone | 0,22 | 1,00 | 3,17 | | **Total** | | **6164,37** | **10463,18** | **3567,04** |   Datele cu privire la import și export sunt generate de Serviciul vamal. |
|  |
| **3. Obiectivele urmărite şi soluţiile propuse** |
| 3.1. Principalele prevederi ale proiectului şi evidenţierea elementelor noi  Principalele aspecte care au condiționat modificarea acestui act sunt:  1)clauza de armonizare va avea următorul cuprins:  „CODEX STAN 131-1981 Standard privind normele codex pentru fisticul decojit CXS 131-1981 (amendat în 2022)”;  2) pct. 1 va avea următorul cuprins:  „1. Cerinţele de calitate şi comercializare pentru fructe de culturi nucifere (în continuare – Cerinţe) stabilesc cerinţele minime de calitate şi comercializare pentru fructele de culturi nucifere, miezul din fructe de culturi nucifere, destinate comercializării pentru consumul uman şi nuci verzi pentru procesare (în continuare – fructe de culturi nucifere), provenite atât din producţia internă, cât şi din import.”; |
| 3.2. Opţiunile alternative analizate şi motivele pentru care acestea nu au fost luate în considerare.  În contextul celor menționate supra, se constată că aplicarea unor scenarii alternative decât cele expuse prin prisma proiectului propus nu va produce efectul scontat în măsura în care să corespundă atingerii obiectivului stabilit. Respectiv, alte modalități de soluționare a problemei definite și descrise mai sus nu au fost identificate. |
|  |
| **4. Analiza impactului de reglementare** |
| 4.1. Impactul asupra sectorului public  Nu este aplicabil. |
| 4.2. Impactul financiar şi argumentarea costurilor estimative  Nu este aplicabil |
| 4.3. Impactul asupra sectorului privat  Nu este aplicabil |
| 4.4. Impactul social  Nu este aplicabil  4.4.1. Impactul asupra datelor cu caracter personal  Nu este aplicabil  4.4.2. Impactul asupra echităţii şi egalităţii de gen  Nu este aplicabil |
| 4.5. Impactul asupra mediului  Nu este aplicabil |
| 4.6. Alte impacturi şi informaţii relevante  Nu este aplicabil |
|  |
| **5. Compatibilitatea proiectului actului normativ cu legislaţia UE** |
| 5.1. Măsuri normative necesare pentru transpunerea actelor juridice ale UE în legislaţia naţională  Este transpus total doar că nu a fost indicat la clauza de armonizare a actului normativ în vigoare CODEX STAN 131-1981 Standard privind normele codex pentru fisticul decojit CXS 131-1981 (amendat în 2022) |
| 5.2. Măsuri normative care urmăresc crearea cadrului juridic intern necesar pentru implementarea legislaţiei UE |
|  |
| **6. Avizarea şi consultarea publică a proiectului actului normativ** |
| Întru asigurarea transparenței procesului decizional, conform prevederilor Legii nr. 239/2008 privind transparența în procesul decizional și Legii nr. 100/2017 cu privire la actele normative, a fost supus consultărilor publice prin:   * plasarea proiectului de modificare și notei de fundamentare asupra proiectului pe particip.gov.md cu oferirea a 10 zile pentru prezentarea comentariilor de către părțile interesate: |
| **7. Concluziile expertizelor** |
| În temeiul art. 36 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție.  Proiectul va fi supus expertizei de compatibilitate cu legislația Uniunii Europene în conformitate cu art. 35 din Legea 100/2017 cu privire la actele normative, fiind solicitată expertizei de compatibilitate de către Centrul de Armonizare a Legislației. |
| **8. Modul de încorporare a actului în cadrul normativ existent** |
| Nu necesită modificarea altor acte. |
| **9. Măsurile necesare pentru implementarea prevederilor proiectului actului normativ** |
| Implementarea proiectului va fi asigurată de Agenția Națională pentru Siguranța Alimentelor.  Intervenția propusă nu necesită schimbări instituționale, precum și modificarea cadrului normativ existent |
|  |